open-index/open-wikipedia-markdown huggingface dataset:
Дејвид Брајан

**Дејвид Брајан** (; 5 август 1914 - 15 јули 1993) — американски филмски актер.

## Животопис
Овој Њујоршки водич својата глумечка кариера ја започнал на сцената во мјузикли како танчер.

Брајан бил забележан од Варнер Брос во 1994 и се појавил во филмовите како „The Damned Don't Cry!“ и „Flamingo Road“ со Џон Крафорд, и „Beyond the Forest“ со Бети Дејвис. Тој исто така имал улога во филмовите на Џон Вејн „The High and the Mighty“ во 1954 како Кен Чајдс.

Во 50те и 60те, Брајан бил многу активен на телевизијата со гостински улоги во повеќе шоуа почнуваќи од драматични па сè до комични, од „Rawhide“ до „I Dream of Jeannie“. Во средината на 50те, тој ја имал главната улога во шоуто „Mr. District Attorney“.

Умрел на 78 година од срцева болест и рак во Шерман Оакс, Калифорнија во 1993.

## Филмографија
мини|Брајан во ''The High and the Mighty''

### Филмови
* Flamingo Road (1949)
* Beyond the Forest (1949)
* Intruder in the Dust (1949)
* The Damned Don't Cry (1950)
* Breakthrough (1950)
* Inside Straight (1951)
* Fort Worth (1951)
* Inside the Walls of Folsom Prison (1951)
* This Woman is Dangerous (1952)
* Million Dollar Mermaid (1952)
* The High and the Mighty (1954)
* Timberjack (1955)
* The First Travelling Saleslady (1956)
* The Rabbit Trap (1959)
* A Pocketful of Miracles (1961)
* How the West was Won (1962)
* The Rare Breed (1968)
* The Destructors (1969)
* The Seven Minutes (1971)

### Телевизија
* Mr District Attorney (1954 - 1955)
* The Immortal (1970)
* Star Trek: The Original Series in episode: Patterns of Force
## Наводи

Категорија:Американски глумци
Категорија:Родени во 1914 година
Категорија:Починати во 1993 година
Категорија:Американски филмски глумци
Латвија на Олимписките игри

**[[Латвија]]** за првпат учествувала на Летните олимписки игри во 1924 година, кои се одржале во Париз. До 1936 година, Латвија настапила на сите мундијали. Но по окупацијата на државата и нејзино влегување во составот на Советскиот Сојуз, таа своие натпреварувања ги продолжила во таа заедница.

По распаѓањето на Советскиот Сојуз, Латвија во 1992 година повторно настапила како самостојна држава.

Националниот олимписки комитет на Латвија е основан во 1922 година, а во 1992 година признаен од МОК.

## Медали
### Медали на ЛОИ

### Медали на ЗОИ

Категорија:Латвија на Олимписките игри
Слободан Мицковиќ

**Слободан Мицковиќ** (,  - , ) — македонски есеист, критичар, романописец и преведувач.

## Животопис
Мицковиќ е роден во Битола на 18 јуни 1935 година. Завршил Филолошки факултет во Скопје. Работел како уредник за уметничка литература во издавачката куќа „Мисла“, како и во Македонскиот народен театар. Бил уредник на списанието „Разгледи“. Доктор по филолошки науки. Бил професор на Филолошкиот факултет „Блаже Конески“ во Скопје и раководител на Институтот за македонска книжевност. Бил претседател на Советот на Струшките вечери на поезијата. Член на ДПМ од 1965 година.

## Творештво
Сè до појавата на неговиот прв роман, Слободан Мицковиќ бил познат како критичар и есеист, плодно работејќи на полето на науката за книжевноста и книжевната критика. Од 1992 година, кога го објавил романот „*Александар и смртта*“, го свртел вниманието кон својот уметнички творечки израз со што своите почетоци во македонската прозна книжевност ги имал во своите најзрели години, со сето свое книжевнотеоретско и критичко искуство. Поседувал извонреден однос и стил во книжевното творештво, претставувал еден од најупатените и најначитаните теоретичари во нашата книжевна средина, критичар со чувство, книжевен истражувач и раскажувач кој на македонската книжевна сцена настапил со бележити романи, со што стана еден од најзначајните раскажувачи на нашево време.

Автор е на книгите: 
* Размислувања (критики, 1969), 
* Толкувања (есеи и критики, 1973), 
* Време на песната (есеи и критики, 1983), 
* Поетските идеи на Конески (студија, 1986), 
* Збор и разбор (студии, есеи и критики 1990), 
* Александар и смртта (роман, 1992), 
* Да се убие Апостол (роман, 1994), 
* Канал (роман, 1994), 
* Трета генерација (есеи и критики, 1995), 
* Ах тој Париз што ја испи реката (роман, 1995), 
* Историја на црната љубов(роман, 1996), 
* Промена на Бога (роман, 1998), 
* Книжевни текови (есеи и критики, 1998), 
* Куќата на Мазарена (роман, 1999, 2000),
* Самоубиецот (роман 2002),
* Крале Марко (роман 2002). 

## Награди
Добитник на наградите: 
*Награда „Димитар Митрев“, 
*Награда „Рациново признание“, 
*Прва награда на издавачката куќа „Зумпрес“, 
*Роман на годината на „Утрински весник“.

## Наводи

Категорија:Македонски писатели
Категорија:Македонски универзитетски професори
Категорија:Југословенски писатели
Категорија:Југословенски универзитетски професори
Категорија:Членови на ДПМ
Категорија:Апсолвенти на универзитетот „Св. Кирил и Методиј“
Категорија:Професори на Филолошкиот факултет „Блаже Конески“ - Скопје
Тодор Мицов

**Тодор Мицов** (роден на ) — македонски поет, критичар и писател за деца.

## Животопис
Мицов е роден на 12 јуни 1949}} година, во Калиманци, Виничко. Завршил Филозофски факултет во Скопје. Работи во ДНИГД „Трибина македонска“, Скопје, како главен и одговорен уредник на агро-списанието „*Трибина*“. Тој станал член на ДПМ во 1975 година. Автор е на книгите: „*КУД „Григор Прличев“*“, (монографија, 1980), „*Крепости*“ (поезија, 1982), „*Збор и слика*“ (поезија, 1988), „*Од 1 до 101*“ (поезија, 1990), „*Скалила*“, (поезија, 1992). „*Деца деца... Ах деца!*“ (поезија за деца, 1993), „*Кратки фолкорни жанри од Виничко*“ (1999), „*Приказни*“ (рецензии за фолклорни и етнолошки изданија, 1999), „*Разговори*“ (1999), „*Мали мудрости*“ (афоризми, 2000).

Категорија:Живи луѓе
Категорија:Луѓе од Калиманци (Виничко)
Категорија:Починати во Скопје
Категорија:Починати во непозната година
Категорија:Македонски писатели за деца
Категорија:Македонски поети
Категорија:Македонски книжевни критичари
Категорија:Македонски уредници
Категорија:Југословенски писатели
Категорија:Членови на ДПМ
Категорија:Апсолвенти на Филозофскиот факултет - Скопје
Перл (програмски јазик)

**Perl** — динамички програмски јазик за општа намена. Негов творец е Лари Вал кој го создаде во 1987 година и неговата оригинална намена беше да ја направи обработката на извештаите полесно. Од тогаш има претерпено многу промени и ревизии и стана многу популарен помеѓу програмерите. Перл има преземено некои елементи од другите јазици како Ц и др. Перл овозможува лесна и едноставна манипулација со текстуални податотеки. Се користи и во графичкото програмирање, адмнистрација на системот, мрежно програмирање, апликации кои бараат пристап до дата на податоци и CGI програмирање на веб.

Перл беше прво именуван „Бисер“ но бидејќи имаше ваков јазик тој го смена спелингот и го нарече Перл.
Перл е слободен софтвер и е достапен за повеќето оперативни ситеми а за Mac OS Classic е потребен специјален порт таканаречен MacPerl.

### Структура на јазикот

Во Перл минималната програма Hello world може да се напише:

```perl
print "Hello, world!\n"
```


Додека во канонична форма е многу поопширна и изгледа вака:

```perl
#!/usr/bin/perl
print "Hello, world!\n";
```


Верзијата на Перл 5.10 ни претставува таканаречена `say` функција која индиректно додава нов карактер кон излезот правејќи ја минималната "Hello world" програма уште помала:


```perl
say 'Hello, world!'
```


### Видови на податоци

Најкористени и најмногу дискутирани се: Скалари, низи, hashes, filehandles, и subroutines:
* Скалар е единечна вредност; може да биде и број, стринг или референца.
* Низа е организирана колекција од скалари.
* Hash, или асоцијативна низа е карта од стрингови до скалари; стринговите се наречени „клучеви“ а скаларите се наречени „ Вредности“.
* File handle е карта до податотека, уред или pipe кое отворено за читање или пишување или пак и двете.
* Subroutine е дел од код кој може да биде изминат аргумент, да биде извршен или да ги врати податоците.
#### Синтакса
##### Модификатори
Регуларните изрази во Перл може да имаат модификатори. Ова се единични изрази кои можат да го модификуваат значењето на изразот:


```perl
$x =~ /abc/i; # case-insensitive pattern match
$x =~ s/abc/aBc/g; # global search and replace
```


Бидејќи компактната синтакса на регуларни изрази може да ги направи збиени и тајни, `/x`модификаторот беше додаден во Перл за да им помогне на програмерите да пишуваат повеќе читливи регуларни изрази. Им овозможува на програмерите да сместуваат whitespace и коментари во регуларниот израз:


```perl
$x =~ /
 a   # match 'a'
 .   # followed by any character
 c   # then followed by the 'c'character
 /x;
```


## Дополнителни врски
* Perl.org—Official Perl website
* Perl documentation
* The Perl Foundation
* Official Perl 5 Wiki 
* 

Категорија:Програмски јазици
Категорија:Американски пронајдоци
Александар Солженицин

мини|десно|Солженицин во 1998 г.
[мини|десно|Солженицин во домот на писателот [Хајнрих Бел во Келн (1974)]]
**Александар Исаевич Солженицин** — (,  - ) — руски писател и нобеловец. 
## Животопис
Солженицин бил потомок на земјопоседници, засегнати од експропорцијата по Октомвриската револуција. Во 1941 година завршил математика на универзитетот во Ростов. Во февруари 1945 година бил уапсен за антисоветска пропаганда и осуден на осум години затвор и прогонство во Сибир. Во 1957 година бил рехабилитиран.

## Творештво
Во 1962 година во списанието „Нови мир“ излегла повеста на Солженицин „Еден ден во животот на Иван Денисович“, во која низ погледот на еден затвореник се раскажува за безмилосниот живот во прогонство. Во своите подоцнежни раскази Солженицин го разобличувал сталинизмот - „Случајот на станицата Кречетовка“ (1963), „Во интерес на каузата“ (1963) и ги поддржувал христијанските и неотолстојските вредности (повеста „Куќата на Матренин“ од 1963 година). Откако во 1967 година испратил до Конгресот на писателите отворено писмо во кое се изјаснил против цензурата, неговите дела биле забранети и се објавувале само во странство: романите „Во првиот круг“ (1968) и „Одделение за рак“ (1968). Тоа се дела што го осудувале авторитарниот режим на Јосиф Сталин и системот на социјализмот. Во 1969 година Солженицин бил исклучен од Сојузот на писателите на СССР.

Во 1971, Солженицин го објавил романот „Август 1914“ година - прв дел од големиот циклус романи за Руската револуција, напишан со намера да се реставрира развојот на националната историја, што Солежницин ја сметал за фалсификувана. Во 1973 година, КГБ го запленил ракописот на романот „Архипелагот ГУЛАГ“, но копијата излегла од печат во Париз во декември 1973. Во февруари 1974 година, Солежницин бил уапсен, обвинет за државно предавство, лишен од советското државјанство и на 13 февруари бил прогонет во странство. Во текот на две години живеел во Цирих, а од 1976 година живеел во САД, каде ги објавил делата „Предупредување кон Запад“ (1980), „Исток и Запад“ (1980) и други. Во Русија се вратил по расформирањето на СССР.

## Наводи

Категорија:Руски писатели
Категорија:Руски романописци
Категорија:Руски раскажувачи
Категорија:Руски нобеловци
Категорија:Добитници на Нобеловата награда за литература
Категорија:Добитници на Државната награда на Руската Федерација
Категорија:Антикомунисти
Категорија:Советски дисиденти
Категорија:Членови на Руската академија на науките
Категорија:Академици на САНУ
Категорија:Носители на Орденот на Црвената ѕвезда
Категорија:Советски нобеловци
Категорија:Носители на Орденот на Свети Сава
Категорија:Руси со украинско потекло
Категорија:Странски членови на Српската академија на науките и уметностите
Категорија:Починати во Москва
Категорија:Руски публицисти
Категорија:Носители на Орденот на Татковинската војна од II степен
Танкобон

**Танкобон** (јапонски: 単行本) — јапонски израз за книга во која дејството е целосно и не е дел од некој серијал, иако манга-индустријата понекогаш го користи овој израз за некои изданија кои припаѓаат на серијалот на некој начин. Овој израз се користи за романи, трудови, каталози, албуми, и стрипови (поконкретно манга).

## Наводи

Категорија:Стрип
Христо Трајков

**Христо Трајков Христов** (26 декември 1897 — 24 јануари 1933) — македонски револуционер и политички деец.

## Биографија

Роден е во семејството на Трајко Христов, колар, и Елена Чулева. Завршил трети клас во католичко основно училиште во 1913 година. Истата година заради војната со брод преку Солун, се преселиле во Ѓумурџина, тогаш во Бугарија, каде живеел неговиот поголем брат Стојчо. Потоа се преселиле во Струмица, тогаш во Бугарија, каде во 1915 година умрел татко му. Во тоа време на глад и сиромаштија, тој заминал повторно за Ѓумурџина да работи како поштенски службеник. Но поради читање на забранети книги и другарување со „неблагонадежни момчиња“, тој бил опуштен. По припојувањето на Западна Тракија кон Грција во 1918 година се преселил Крџали, каде бил секретар-собирач на данок и на таа должност работил пет години.

Потоа дошол во Софија. Тука се поврзал со кукушаните - доселеници и станал член на ВМРО (Обединета). Работел во Кукушкото братство. Соработувал со Бугарската комунистичка партија и станал член на нејзиниот Градски комитет. Бил член на ЦК на ВМРО (Обединета) и на Општиот емигрантски комитет. Учествувал во издавањето на весниците „Македонски студентски лист“, потоа „Македонско знаме“ и други.

Бил народен пратеник од 1931 година до 1933 година. По поставување на прашањето за посебноста на македонската нација од ВМРО (Обединета) во 1932 година ја поткрепил оваа идеја. Како народен пратеник од Бугарската комунистичка партија во 1932 г. поднесува приговор по повод киднапирањето на како што самиот вели, прогресивно настроените Македонци - браќата Михаил и Борис Сматракалеви. Тука тој истакнува:

Во Народното собрание на Бугарија се истакнал како непомирлив борец за права на Македонците во Бугарија и цврст противник на михајловистите, поради што му е изречена смртна пресуда. На конгресот на ВМРО во 1932 година во Софија успеал да влезе инкогнито и да се искаже обвинувајќи ги михајловистите дека соработуваат со дворецот и реакционерните влади. Истата година како пратеник полицијата го интернирала во село Врбица, Преславско. Подоцна е фрлен во затвор како одговорен уредник на весникот „Работническо дело“. Таму михајловистите се обиделе да го убијат, но неговите другари успеале да го разоткријат заговорот и да го спасат од убиството. Сепак, убиен е на 24 јануари 1933 година од тројца терористи на ВМРО.

## Наводи

## Надворешни врски
* БЕСКОМПРОМИСЕН НАРОДЕН ДЕЕЦ, „Македонско сонце“ 
* Прашање на Христо Трајков во Народното собрание односно киднапирањето на браќата Сматракалеви 
* Учество на Христо Трајков во собраниска седница 

Категорија:Македонски социјалисти
Категорија:Македонски револуционери
Категорија:Македонски преселници во Софија
Категорија:Македонски преселници во Ѓумурџина
Категорија:Починати во Софија
Категорија:Убиени по наредба на Ванчо Михајлов
Категорија:Родени во 1897 година
Категорија:Починати во 1933 година
Клер Лителтон

**Клер Лителтон** () e измислен лик од американската серија Изгубени, портретиран од страна на австралијанската глумица Емили Де Равин. Во првата сезона, Клер е прикажана како бремена преживеаничка, и од тогаш се појавува како главен лик сè до финалето на четвртата сезона во кое таа мистериозно исчезнува. Клер ќе се врати како главен лик во шестата сезона. На островот, таа се спријателува со уште еден преживеаник, Чарли Пејс (Доминик Моњан), кој умира во финалето на третата сезона.

## Наводи

Категорија:Ликови од Изгубени
Acronis

**Acronis, Inc.** е компанија која произведува програми за тврди дискови, вклучува правење и отворање на резервни копии на цел тврд диск или поединечни делови. Исто така и мигрирање односно префрлање на сите можни податоци од еден тврд диск на друг. Нивната најпозната програма Acronis True Image создава софтверска слика на еден копјутерски тврд диск и потоа може да го стави на друг компјутер.

## Подигање на програмата од Компакт диск
По инсталирањето на било која програма од Acronis, на корисникот му е овозможено да направи комапкт диск со кој ќе може да ја подигне програмата надвор од оперативниот.

## Поврзано
* Acronis True Image

## Наводи


## Надворешни врски
* Acronis backup software 

Категорија:Произведувачи на програмска опрема од САД
Категорија:Американски информатички претпријатија
Македонија на Летните олимписки игри 1996

десно|100п
**[[Македонија]]** на **[[Летни олимписки игри 1996|Летните олимписки игри 1996]]** во Атланта учествуваше за првпат како самостојна земја.

По распадот на Југославија, на Летните олимписки игри 1992 македонските спортисти настапија како дел од екипата на *Независни олимписки учесници*, поради тоа што Македонија не беше членка на МОК. Покрај Македонија, во оваа екипа учествувале и спортистите од Босна и Херцеговина (која исто така не беше членка на МОК) и СР Југославија поради санкција.

На овие Олимписки игри, македонските спортисти учествуваа во 4 спорта: пливање, кајак и кану на диви води, борење и стрелаштво и не освоија медал.

## Резултати
### [[Податотека:Swimming pictogram.svg|30п]] [[Пливање]]

Македонија во пливање учествуваше со 4 натпреварувачи (2 во машка и 2 во женска конкуренција) во 7 дисциплини (3 во машка и 4 во женска конкуренција).

**Женска конкуренција**

**Машка конкуренција**

### [[Податотека:Shooting pictogram.svg|30п]] [[Стрелаштво]]

Во стрелаштво, македонија настапи сано со еден натпреварувач во воздушна пушка.

**Машка конкуренција**

### [[Податотека:Canoeing (flatwater) pictogram.svg|30п]] [[Кајак и кану на диви води|Кајак и кану]]

Македонија во кајак и кану на диви води учествуваше со 3 натпреварувачи, меѓу кои една жена во дисциплината  К-1 слалом и двајца мажи, од кои Лазар Поповски во К-1 слалом и Ненад Трпковски во дисациплината Ц-1 слалом.

**Женска конкуренција**

**Машка конкуренција**

### [[Податотека:Wrestling pictogram.svg|30п]] [[Борење]]

* Слободен стил
**Машка конкуренција**

#### Резултати по категории

## Поврзано
* Македонија на Олимписките игри

1996
Македонија
Олимписки
Acronis True Image

**Acronis True Image** е програма која служи за правење на резервни копии од тврдите дискови, и пренесување на копијата на друг компјутер. Програмата е направена од Acronis. Acronis True Image, може да работи и да создава резервна копија од цел диск или одреден дел од него само на Windows и Linux . Но тоа не значи дека оваа програма неможат да ја користат оние кои користат друг оперативен систем. Тие можат да ја подигнат програмата надвор од оперативниот систем, односно да вклучат програмата преку компактен диск ( CD , DVD USB диск или друг уред ).

## Операции
Acronis True Image како апликација за создавање резервни копии од тврдите дискови исто така нуди и целосно враќање на податоците на истиот тврд диск или на некој друг. Во случај да не се подигни оперативниот систем, Acronis True Image има заштита преку која може да се вклучи апликацијата надвор од него и да се врати оперативниот систем назад во состојбата кога бил целосно функционален. 
Acronis True Image е познат и по неговиот едноставен волшебник (постапки низ прозорчиња). 
Програмата може да направи резервна копија на Windows-от додека е вклучен, но додека за враќање на копијата мора да работи надвор од него.
Acronis исто така нудат и бесплатни временски ограничени копии на своите програми.

## Верзии
;Home верзија
* Acronis True Image Home 2009 верзија.12 
;Корпорациски верзии
* Acronis True Image Echo Server за Linux
* Acronis True Image Echo Server за Windows

## Поддржани податотека системи
* NTFS
* FAT16
* File Allocation Table|FAT32
* ext2
* ext3
* ReiserFS
* Reiser4
* Linux Swap

## Наводи


## Надоворешни врски
* Acronis True Image Echo Enterprise Server 
* Acronis True Image Home

Категорија:Програмска опрема
Терминал

**Терминалот** се состои од тастатура и монитор. Терминалот може да биде приклучен на сметачот со кабел или со модем и телефонска линија ако е многу оддалечен од него. Тој се користи за интерактивна работа со сметачот.

Денешните терминали се наречени *работни постојки* кои имаат големи можности, бидејќи се опремени со моќни обработувачи и со големо внатрешно памтење. Наоѓаат голема примена на аеродромите, во банките, во индустријата итн.

Категорија:Влезни уреди
Категорија:Периферни уреди
Категорија:Сметачи
Ставре Гогов

**Ставре Матеев Гогов** е македонски револуционер,  учесник во македонското револуционерно движење, член и војвода на Македонската револуционерна организација.

## Животопис
Ставре Матеев Гогов е роден во селото Вевчани во 1884 година. Нема образование. По занимање бил ѕидар. Работи на Косово - Ѓаковица и на други места. Околу 1898 година извршува убиство во Вевчани и е гонет од турските власти. Се одметнал и од 1900 година е четник на ВМОРО . Од 1901 година е во четата на прилепскиот војвода Тале Горанов Бојаџиев, првата револуционерна чета која влегла во Струга. Ставре Гогов учествува и во Илинденското востание, во четата на охридскиот војвода Лука Групчев. Од летото, 1904 година, по убиството на Јаким Алулов, е војвода на струшката чета на ВМОРО. Во 1906 година е ранет од четник поткупен од српската пропаганда. Во април 1907 година, Ставре престојува во куќата на вујко си Трпе Шекутков во родното село Вевчани. Турците дознаваат за ова и редовна војска заедно со башибозук од соседните села Октиси, Лабуништа и Подгорци ја опколува куќата. Ставре Гогов заедно со домаќините издржува над 20 часа во нерамната битка, додека неговата свршеница Кота Христова успева да ја помине опсадата и им носи бомби и патрони. По завршувањето на куршумите, Ставре Гогов се самоубива. Со него загинуваат и Трпе Шекутков и брат му Кузман Шекутков. Снаата Андрица и трите внуци на Кузман Шекутков се ранети. Од нападот на аскерот и башибозукот загинуваат 27 души. Турците ќе ја запалат куќата. По убиството на Ставре Гогов, неговата свршеница Кота Христова го убива предавникот и се вклучува во една од четите на ВМОРО. На влезот на возобновената спомен-куќа денес стои натписот:
 

## Наводи

## Надворешни врски
* http://www.youtube.com/watch?v=SWW_tNbv2CA&feature=related - народната песна „Од Битола до Вевчани“, посветена на Ставре Гогов

Гогов, Ставре
Категорија:Вевчани
Категорија:Луѓе од Вевчани
Категорија:Македонски војводи
Категорија:Учесници во Илинденското востание
Adobe Dreamweaver

**Adobe Dreamweaver** е најкористена апликација за создавање и развој на мрежни места. Таа првично е создадена од Macromedia (фирма која од 2005 е во сопственост на Adobе). Dreamweaver е поддржан и на Windows и на MAC OS. Поновите верзии на Dreamweaver поддржуваат и семрежни прилози како: CSS, JavaScript, ASP, PHP и слично.

## Опции (Можности)
Кај Dreamweaver е добро тоа што е WYSIWYG (What You See Is What You Get) едитор. Тоа значи дека не мора да се знаат описни и програмски јазици за кодирање на мрежно место. Со мала обука како функционира апликацијата, и обични почетници можат да направат сопстено мрежно место, а притоа да немаат ниту елементарни познавања на HTML (Hyper Text Mark-Up Language). Но, добро е и тоа што има опција да се прикаже кодот за време на изработката на мрежното место па со тоа сите што имаат познавање од HTML можат да изработат совршено мрежно место. Друга предност е тоа што кодовите во Dreamweaver се компитабилни со W3C стандардите.

Dreamweaver ги има сите основни, но и понапредни опции за едно мрежно место да биде перфектен. Има опции за: Вметнување на флеш, вметнување на слики, создавање табели, уредување на текстот, линкување на слика, создавање на обични и паѓачки мениа, интересни ефекти и уште стотина корисни опции.

## Што поддржува Dreamweaver ?
Како што напоменав погоре, Dreamweaver поддржува многу семрежни прилози, меѓу кои и:

* ActionScript
* Active Server Pages (ASP). 
* ASP.NET 
* C#
* Cascading Style Sheets (CSS)
* ColdFusion
* EDML
* Extensible HyperText Markup Language (XHTML)
* Extensible Markup Language (XML)
* Extensible Stylesheet Language Transformations (XSLT)
* HyperText Markup Language (HTML)
* Java
* JavaScript
* JavaServer Pages (JSP)
* PHP: Hypertext Preprocessor (PHP)
* Visual Basic (VB)
* Visual Basic Script Edition (VBScript)
* Wireless Markup Language (WML)

## Историја на верзиите

## Достапност
### Јазична достапност
Adobe Dreamweaver CS4 е достапен на следниве јазици: Бразилско - Португалски, Кинески (Само во Windows), Чешки, Германски, Англиски, Француски, Италијански, Јапонски, Корејски (Само во Windows), Полски, Руски, Шпански, Шведски и Турски.

## Наводи

Категорија:Програмска опрема
Томе Момировски

**Томе Момировски** (роден на  година во Кичево) — македонски раскажувач, романописец, есеист, критичар и преведувач.

## Животопис
Момировски завршил Филозофски факултет во Скопје. Бил главен уредник на списанијата „*Иднина*“ (Скопје), „*Културен живот*“ (Белград), на весникот „*[[Млад борец]]*“ (Скопје) и на Радио Скопје, како и уредник на списанијата „*[[Современост]]*“, „*[[Културен живот]]*“ и „*Погледи*“ во Скопје. Тој станал член на ДПМ во 1957 година, и бил негов секретар.

Бил министер за култура на Македонија, претседател на Културно-просветната заедница на Македонија, претседател на Комисијата за култура и уметност на Сојузната конференција на Југославија и др. Член на Македонскиот ПЕН центар и негов почесен потпретседател.

Добитник е на наградите: „11 Октомври“, „13 Ноември“, „Рациново признание“, „РТВ на СВП“, „Климент Охридски“ и „Мито Хаџивасилев - Јасмин“.

## Творештво
Момировски пишувал книжевност за деца и за возрасни. Најчеста тема во неговите дела е НОБ, но пишува и за современиот живот на обичниот човек. Во основата, тој е реалист, но во романот „Грешна недела“ покажува интерес и за модернистички пристап.

## Библиографија
Момировски е автор на следниве дела:
* Стреи и песоци (патописна проза, 1956),
* Чекори (раскази, 1957),
* Грешна недела (роман, 1961),
* Неспокои (раскази и новели, 1969),
* Години несоници (роман, 1972),
* Културата, културните вредности и младината (есеј, 1975),
* Бреслики (повест, 1976),
* Односи и синтези (есеи и критики, 1978),
* Културата и просторот (есеи, 1979),
* Акцијаши (роман, 1982),
* Вишнеење (драма, 1983),
* Искована песна (антологија на македонска поезија, 1984),
* Идеи и творештво (есеи и критики, 1984),
* Виделина (раскази и новели, 1984),
* Охридска Талија (монодрама, 1985),
* Коловратница (раскази, 1986),
* Културна соработка и заедништво (монографија, 1987),
* Бела (повест за деца, 1987),
* Избрани дела (во пет тома, 1987),
* Крстопати (есеи и критики, 1990),
* Светлоносецот од Преспа (биографско-есеистичка книга за поетот Мите Богоевски, 1992),
* Чун (роман, 1992),
* Ластари (раскази за деца, 1993),
* Живописана земја (есеистичко патописна проза, 1995),
* Снежинки (сказни за деца, 1996),
* По полноќ (роман, 1998)
* Младбелина (поезија, 2000).

## Наводи

## Надворешни врски
* Томе Момировски, „Некои прашања на културата во меѓунационалните односи и нивната социолошка основа“ , „Современост“, бр. 6, Скопје, Јуни 1975.

Категорија:Луѓе од Кичево
Категорија:Починати во Скопје
Категорија:Македонски романописци
Категорија:Македонски преведувачи
Категорија:Македонски раскажувачи
Категорија:Македонски книжевни критичари
Категорија:Македонски есеисти
Категорија:Македонски уредници
Категорија:Југословенски писатели
Категорија:Југословенски уредници
Категорија:Членови на ДПМ
Категорија:Добитници на наградата „13 Ноември“
Категорија:Добитници на наградата „11 Октомври“
Категорија:Добитници на наградата „Рациново признание“
Категорија:Добитници на наградата „Св. Климент Охридски“
Категорија:Апсолвенти на Филозофскиот факултет - Скопје
Тихо Најдовски

**Тихо Најдовски** (,  - , ) — македонски поет, писател за деца и млади.

## Животопис
Најдовски е роден во Велес на  година. Завршил Филолошки факултет во Скопје. Еден од основачите и долгогодишен управник на меѓнародната книжевна манифестација „Рацинови средби“ во Велес. Тој станал член на ДПМ во 1969 година. Автор е на книгите: Малечка присутност (раскази, 1958), Трепетлика (раскази, 1969), Јасминка (раскази, 1970),28 начина за самоубиство ( 2011 ) Солзи (раскази, 1970), Сребрена капка (раскази, 1972), Ѕвездалии (раскази, 1980), И така се расте (раскази, 1986), Белиот галеб (роман, 1986), Задоцнета пролет (раскази, 1986), Сараџа (сатирични раскази, 1989), Златна пештера (бајка, 1989), Цвет и дете (раскази, 1989), Билјана (раскази, 1991), Дремливо патување (роман, 1992), Олеандровиот цвет (роман, 1995), Цибрина (поезија, 1996), Увил (поезија, 1997), Здравица (поезија, 1998), Потпора Збор (поезија, 1998), Меѓа (поезија, 1998), Мерка за немирот (поезија, 1999), Превалец (2000). Добитник на наградите: на РТС за книга за деца на СВП, „Климент Охридски“, „9 Ноември“ на Општина Велес.

## Наводи

Категорија:Македонски писатели
Категорија:Членови на ДПМ
Категорија:Луѓе од Велес
Категорија:Починати во Скопје
Категорија:Апсолвенти на универзитетот „Св. Кирил и Методиј“
Категорија:Добитници на наградата „Св. Климент Охридски“
Категорија:Добитници на наградата „9 Ноември“
Васил Хаџиманов

**Васил Хаџиманов** е име и презиме со кое се поврзуваат две личности:

* Васил Хаџиманов (1906-1969), македонски етномузиколог и педагог.

* Васил Хаџиманов (роден во 1973), српски џез музичар, син на познатиот македонски музичар и пејач Зафир Хаџиманов и внук на познатиот македонски етномузиколог и педагог Васил Хаџиманов.
## Наводи

Категорија:Појаснување
Мехомија

**Мехомија** (од 1925 г. офиц. **Разлог**, ) — град во Општина Мехомија (Општина Разлог) во Пиринска Македонија, денес Благоевградска област, југозападна Бугарија, недалеку од градот Банско.

Градот го добил новото име по традиционалната котлина и географска област Разлог (Разлошко), во која е сместен.

## Географија
алт=|лево|мини|Поглед кон градот
Градот се наоѓа во центарот на Разлошката Котлина, помеѓу три планини - Рила, Пирин и Родопи. Оддалечен е само 6 километри северно од соседниот град Банско и 13 километри од Добриниште.

Разлошката Котлина е оградена од јужните ограноци на Рила и северните падини на Пирин, додека источна граница претставува реката Места. Котлината е релативно висока со просечна надморска височина од 800 метри.

## Историја
На 7 километри од денешниот град, во месноста Бетоловото, се откриени остатоци од црква од V век. Остатоци од друга ранохристијанска црква од V-VI век се наоѓаат во месноста Катарино, а во близина од неа има остатоци од поранешно паганско светилиште.

За првпат името Разлог во пишаните извори се споменува во 1019 година, во грамота на византискиот цар Василиј II, како дел од Ќустендилската епархија.

Во XIX век Мехомија е мешано христијанско-мулиманско село во Неврокопската каза на Отоманското Царство.

Кон крајот на XIX век Мехомија е центар на посебна каза во рамките на Серскиот санџак.

Според статистиката на Васил К’нчов („Македонија, Етнографија и статистика“) од 1900 година, во Мехомија живееле 4.970 жители, од кои 3.200 Македонци христијани, 1.460 Македонци муслимани, 200 Роми, 80 Турци и 30 Власи.

Во 1896 година Гоце Делчев основа комитет на ВМОРО во Мехомија. За време на Илинденското востание во градот започнуваат востанички дејствија. Турскиот аскер и башибозук го напаѓаат градот при што убиваат околу 45 луѓе и опожаруваат околу 200 куќи. Дел од населението пребегува во кнежевството Бугарија. Според податоците на Неврокопската митрополија во 1907 година во градот имало 3.235 жители, Македонци христијани.

## Демографија
Според пописот од 2011 година, во Мехомија живееле 11.960 жители.

На табелата е прикажан националниот состав на населението во градот:

Во градот и околината живеат голем број Македонци, кои од страна на бугарската држава не се признаваат како посебна етничка заедница и голем дел од нив се запишуваат како Бугари. Во пописот од 1956 година, кога имало можност за самоопределување на македонски народ, вкупно **45,18 %** од населението во Разлошката околија се декларирале како Македонци.

На табелата е прикажан бројот на населението во Мехомија за периодот 1934-2011:

## Личности

* Никола Парапунов (1 јули 1909 - Бараково, Горноџумајско, 9 декември 1943) — македонски комунист од Пиринска Македонија.

## Поврзано
* Разлошко

## Наводи

## Надворешни врски
* Портал на Разлог
Петре Наковски

**Петре Наковски** (, Костурско, ) — македонски романописец, преведувач и дипломат.

## Животопис
Наковски е роден на  година во Крчишта, Костурско, егејскиот дел на Македонија. Педагошки лицеј завршил во Полска, а Филолошки факултет во Скопје. Докторирал на Институтот за политички науки на Вроцлавскиот универзитет во Полска. Бил новинар во весниците „*Вечер*“ и „*Нова Македонија*“. Работел во Министерството за надворешни работи на Република Македонија. Бил амбасадор на Република Македонија во Полска. Тој е член на ДПМ од 1989 година. 

## Творештво
Автор е на романите: 
* Постела за чемерните (1985), 
* И каменот е земја (1988),
* Големата удолница (2003),
* Големата измама(2007),
* На пат со времето (2010) 
* На патот кон невратот (2020)

и истражувачките дела:
* Македонски деца во Полска 1948-1968 (докторски труд, 1987), и
* Македонските бегалци во Полска 1948-1975

## Награди и одликувања
Добитник е на наградите: 
* „Златно перо“, 
* „Награда на полските автори“ 

И полските одликувања: 
* „Златен медал за заслуги за полската култура“ и 
* „Златен орден на командоријата“.

## Наводи

## Надворешни врски
* На патот кон невратот

Категорија:Македонски писатели
Категорија:Македонски новинари
Категорија:Македонски мемоаристи
Категорија:Членови на ДПМ
Категорија:Живи луѓе
Категорија:Деца бегалци
Душко Наневски

**Душко Наневски** ― македонски поет, книжевен критичар и есеист. Неговиот најголем негов придонес бил во областа на македонската поезија, а важи и за толкувач и истражувач на народниот говор.

## Животопис
Наневски е роден во село Шлегово, Кратовско на 17 јуни 1929 година. Средношколскиот период го завршил во месната гимназија, со одличен успех, а потоа ги завршил студиите по југословенска книжевност на Филозофскиот факултет во Скопје. Работел како виш научен соработник во Институтот за македонска книжевност во Скопје. Од 1959 година, бил и член на Друштво на писателите на Македонија. Бил уредник на списанието „*[[Современост]]*“. Починал во 1994 година.

## Одбрани дела
*„Македонска поетска школа“ (есеи и критики, 1977)
* „Раѓање на метафората“ (поетски истражувања, 1982)
* „Самовилското коњче“ (македонски бајки, авторизирана верзија, 1978)
* „Знаци од азбуката“ (елиптики, поезија, 1982)
*„Поетот Рацин“ (монографија, 1983)
*„Критички илуминации“ (есеи и критики, 1984)
*„Охридска поема“ (поезија, 1985)
*„Поетика на јазикот - етиди“ (1988)
*„Интегрална поетика“ (1993)

**Антологии**
*„Љубовни народни песни“ (1971) 
*„Црниот славеј“ (антологија на современата македонска поезија, 1977).

Добитник е на наградите „Кочо Рацин“ и „Златен венец“ на експерименталните сцени во Сараево за сценската верзија „Димна Јуда“ (1974).

## Наводи

## Надворешни врски
* Душко Наневски на macedonism.org 

Категорија:Родени во 1929 година
Категорија:Починати во 1994 година
Категорија:Починати во Скопје
Категорија:Македонски поети
Категорија:Македонски книжевни критичари
Категорија:Македонски есеисти
Категорија:Македонски уредници
Категорија:Југословенски писатели
Категорија:Југословенски уредници
Категорија:Апсолвенти на Филозофскиот факултет - Скопје
Категорија:Добитници на наградата „Кочо Рацин“
Ѓоре Напески

**Ѓоре Напески** ( - ) — македонски поет и раскажувач.

## Животопис
Напески е роден во Прилеп на  година. Завршил Филозофски факултет во Скопје. Работел како новинар во Радио Прилеп, а потоа во Радиотелевизија Скопје. Еден од основачите на списанието „Стремеж“ и негов долгогодишен главен и одговорен уредник. Член на ДПМ од 1963 година.

## Објавени книги
* „Ловци на ветрот“ (поезија, 1965) 
* „Времетраење“ (поезија, 1975) 
* „Прилапон“ (поезија, 1982) 
* „Ден без власт“ (раскази, 1985) 
* „Плима“ (поезија, 1989) 
* „Меѓупростор“ (поезија, 1992) 
* „Објава“ (поезија, 1998) 
* „Дваесетшесмина“ (зборник во соавторство, 1972)

Добитник е на наградите: „3 Ноември“ (на градот Прилеп) и на СВП за необјавена песна (1965).

## Наводи

Категорија:Македонски писатели
Ваит Насуфи

**Ваит Насуфи** — поет и писател за деца од албанската националност во Македонија.

## Животопис
Насуфи е роден на  година во с. Велешта, Струшко. Завршил Виша педагошка школа. Вработен е како наставник во основното училиште „Зими Хани“ во Велешта. Член на ДПМ од 1983 година. Автор е на книгите: Брановите на Дрим (1980), Другар ми е славејот (1984), Времето на светулките (1986), Бабата ги брои ѕвездите (1994), Кој сонува најубаво (1996), Љимат солза (1997), Тежината на каменот (1997).

## Наводи

Категорија:Велешта
Категорија:Македонски Албанци
Категорија:Членови на ДПМ
Категорија:Македонски писатели
Категорија:Луѓе од Струга
Љерка Тот-Наумова

**Љерка Тот - Наумова** — македонски поет и преведувач.

## Животопис
Тот е родена е на  година во Дарувар, Хрватска. Завршила Економски факултет во Скопје. Магистер по економски науки. Работи во А.Д. Охис - Скопје. Член на ДПМ од 1991 година.

## Објавени книги
* Шепот на љубовта (поезија, 1975)
* Далечини (поезија, 1980)
* Призвуци (поезија, 1990)
* Серафимово око (поезија, 1991)
* Раскумено време (поезија, 1993)
* Допирна точка (поезија на македонски и англиски јазик, 1993)
* Измирска патека (поезија на македонски и турски јазик, 1995)

## Извори

Категорија:Живи луѓе
Категорија:Македонски писатели
Категорија:Македонски Хрвати
Лазо Наумовски

**Лазо Наумовски** бил македонски писател за деца.

## Животопис
Наумовски е роден на 1923 година во Скопје. Завршил средно стручно образование. Работел како новинар во весникот „Нова Македонија“. Починал 1978 година. Член на ДПМ од 1973 година. Автор е на книгите: Големата авантура (роман за деца, 1959) и Сонце на дланка (роман, 1969).

## Литература
* *Современи македонски писатели, Миодраг Друговац, Скопје, Наша книга, 1979.*

Категорија:Македонски писатели
Драгица Најческа

**Драгица Најческа** — македонски поет, раскажувач, романописец и писател за деца.

## Животопис
Драгица Најческа е родена во Прилеп во 1933 година. Дипломира на Правниот факултет во Скопје, а од 1959 до 1969 година работи како асистент не Економскиот факултет при Универзитетот „Св. Кирил и Методиј“ во Скопје. Потоа го напушта ова работно место и започнува да се занимава со новинарство, работејќи како новинар и уредник во повеќе весници и списанија сè до своето пензионирање. 
Најческа се зафаќа за писателската работа уште како средношколка. Нејзиниот прв расказ е објавен во списанието „Иднина“ во 1950 година, по што следи објавување на повеќе раскази за возрасни и за деца во македонските и бившо-југословенските весници и списанија.
Член е на ДПМ од 1969 година. Автор е на книгите: „Пеперуга со натопени крилја“ (роман, 1969), „Друга мајка“ (роман за деца и млади, 1979), „Раскази“ (1979), „Неспокој“ (поезија, 1988), „Крстопати“ (роман, 1995), „За глувчето, мачките, за мечките, рипчињата, зајачињата, лисичињата и ... дечињата“ (раскази за најмалите, 1997), „Омраза - длабоко“ (роман, 1998), „Доживотна јамка“ (роман, 2004), „Вратете ми го сонот“ (поезија, 2005), „Избрани дела“ (2011). Рецензенти на делата на Најческа низ нејзиното повеќедецениско творештво се Блаже Конески, Петар Ширилов, Михаил Ренџов, Славка Манева, Михо Атанасовски, д-р Томе Саздов, д-р Георги Сталев, д-р Диме Бошков, д-р Елена Колева.
Романот „Пеперуга со натопени крилја“ е прв роман на жена-автор во Македонија. 
Романот „Омраза-длабоко“ трипати е прогласуван за една од десетте најчитани книги во Градската библиотека „Браќа Миладиновци“. Минатата година, издавачката куќа „Парабола“ од Москва овој роман го објави на руски јазик.

## Наводи

Категорија:Македонски писатели
Ѓорѓија Најдоски

**Ѓорѓија Најдоски** — македонски поет, раскажувач и романописец.

## Животопис
Најдоски е роден на 18 февруари 1942 година во Лактиње, Охридско, односно во тогашното Кралство Албанија, во времето на окупацијата во Втората светска војна. Завршил Филолошки факултет во Скопје. Тој е доктор по политички науки. Тој работел во Културно-информативниот центар во Скопје. Тој станал член на ДПМ во 1967 година.

## Библиографија
* „Крвоболие“ (поезија, 1967)
* „Оклетија“ (поезија, 1973)
* „Дејан“ (роман, 1974)
* „Потонати океани“ (поезија, 1975)
* „Сказна за бронзеното срце“ (сказна за млади, 1977)
* „Патот, додека трае“ (поезија, 1985)
* „ВМРО (Об.) и журналистичката дејност на Димитар Влахов“ (научен труд, 1987)
* „Црвената песна на славејот“ (романизирана биографија за К. Абраш, 1988)
* „Ветар во градите“ (роман за млади, 1990)
* „Националната улица“ (роман, 1997)
* „Информативниот систем на Македонија“ (научен труд, 1999)
* „Осаменици“ (раскази, 2000)

## Наводи



Категорија:Луѓе од Лактиње
Категорија:Македонски поети
Категорија:Македонски раскажувачи
Категорија:Македонски романописци
Категорија:Југословенски писатели
Категорија:Членови на ДПМ
Категорија:Апсолвенти на универзитетот „Св. Кирил и Методиј“
Смиле Наумовски

**Смиле Наумовски - Брсјак** (р. ) — македонски поет и раскажувач.

## Животопис
Наумовски е роден во 1951 г. година во Годивје, Охридско. Завршил Филозофски факултет во Скопје. Работeл како наставник по македонски јазик во Охрид. Станал член на ДПМ во 1995 година. 
Добитник е на наградата „Студентски збор“ за најуспешна дебитантска книга за 1978 година. и добитник на награда за најдобар расказ на државно ниво во 2007 година, на конкурсот по повод 20-годишнината од смртта на Живко Чинго. Негови песни се преведувани на српски, хрватски, албански, бугарски и италијански, а со расказ е застапен во антологијата на македонски раскази на руски јазик издадена во 2009 година во Москва.

= Објавени дела =
* Елементи (поезија, 1978)
* Ковачница (поезија, 1992)
* Ѕунка (поезија, 1996)
* Девојката со флејта (раскази, 2000)
* Небесна свадба (избор поезија, 2001)
* Забранета книга (поезија, 2011)
* Зборовите гром и веда: совршенство или совршенство (поезија, 2019)

## Наводи

Категорија:Живи луѓе
Категорија:Луѓе од Годивје (Охридско)
Категорија:Македонски поети
Категорија:Македонски раскажувачи
Категорија:Југословенски писатели
Категорија:Добитници на наградата „Студентски збор“
Категорија:Членови на ДПМ
Категорија:Апсолвенти на Филозофскиот факултет - Скопје
Миле Неделкоски

**Миле Неделкоски** (Прилеп, 25 ноември 1935 — Скопје, 21 јуни 2020) — македонски поет, романописец, раскажувач и драмски писател.

## Животопис
Неделкоски е роден е на 25 ноември 1935 година во Прилеп. Бил уредник во издавачката куќа „Култура“. Член бил на ДПМ од 1963 година. Добитник е на наградите: „Браќа Миладиновци“, „Кочо Рацин“, „Рациново признание“. Починал на 21 јуни 2020 година во Скопје.

## Објавени книги
* Срце од злато (поезија, 1963)
* Јужно лето (поезија, 1964)
* Улавиот од Преспа (поема, 1965)
* Јавачи на ветар (раскази, 1967)
* Пепелаши (роман, 1968), 
* Еретикон-еротикон (поезија, 1969)
* Трненки (роман, 1972)
* Триумфот на Тројанскиот коњ (драма во стихови, 1974)
* Пандур (роман, 1982)
* Враќање во арената на стариот прославен, заслужен и ислужен кловн и Пропаста на Олимп (стихувани драми, 1983)
* Недела ден за каење (поезија, 1984)
* Битпазар стилски вежби, ете... (поезија, 1984)
* Прозорец што гледа на улица
* Преспански круг со црвена боја и На крепоста чувари (драми, 1985)
* Потковица на смртта и надежта (роман, 1986)
* Петрафил за вечната земја (роман, 1988)
* Подгревање на вчерашниот ручек (роман, 1988)
* Огледала на сенките (поезија, 1989)
* Создателот и старата емигрантка - продавачка на разни плодови (роман, 1991)
* Логоманија (есеи, 1996)
* Празникот на светите маченици (роман, 1996).

## Награди
Неделкоски е добитник на наградата:
* Награда „Браќа Миладиновци“ за 1969 година за стихозбирката „Еретикон-еротикон“

## Извори

Категорија:Македонски писатели
Категорија:Бугарофили
Категорија:Добитници на наградата „Браќа Миладиновци“
Категорија:Бугаромани
Мирче Нешовски

**Мирче Нешовски** — македонски поет.

## Животопис
Нешовски е роден на  година во Скопје. Завршил Филозофски факултет во Скопје. Работи во Народната и универзитетска библиотека „Свети Климент Охридски“ - Скопје. Член на Друштво на писатели на Македонија од 1994 година.

## Дела

Автор е на книгите: 
Прозорец на сводот (поезија, 1975); 

Бескрајни знаци (поезија, 1990); 

Комитска заклетва (поезија 1991); 

Духовна галаксија (поезија, 1996); 

Ентелехија (поезија, 1999); 

Светилката на монахот (поезија, 1999);

Врховниот шеф на ѓаволот,(роман);

Небесната Пијета (роман)

## Наводи

## Литература
* *Современи македонски писатели, Миодраг Друговац, Скопје, Наша книга, 1979.*

Категорија:Македонски писатели
21 август (родени)

}}|background-color:}|background-color:transparent}};"
 |valign="top" align="right"|1165&nbsp;
 |Филип II Август — фрацуски крал.
|-
 |valign="top" align="right"|1725&nbsp;
 |Жан Батист Грез — фрацуски класицистички сликар.
|-
 |valign="top" align="right"|1780&nbsp;
 |Јернеј Копитар — словенечки преродбеник.
|-
 |valign="top" align="right"|1789&nbsp;
 |Огистен-Луј Коши — фрацуски математичар.
|-
 |valign="top" align="right"|1904&nbsp;
 |Каунт Бејзи — американски џез-музичар. 
|-
 |valign="top" align="right"|1936&nbsp;
 |Вилт Чемберлен — американски кошаркар.
|-
 |valign="top" align="right"|1938&nbsp;
 |Кени Роџерс — американски кантри-музичар и глумец.
|-
 |valign="top" align="right"|1943&nbsp;
 |Стеван Ацевски - Стевче — македонски филмски работник.
|-
 |valign="top" align="right"|1944&nbsp;
 |Питер Вир — австралиски филмски режисер.
|-
 |valign="top" align="right"|1952&nbsp;
 |Џо Страмер — англиски музичар.
|-
 |valign="top" align="right"|1956&nbsp;
 |Ким Катрал — британска глумица.
|-
 |valign="top" align="right"|1961&nbsp;
 |Небојша Зоркиќ — српски и југословенски кошаркар.
|-
 |valign="top" align="right"|1967&nbsp;
 |Серж Танкијан — ерменско-американски музичар.
|-
 |valign="top" align="right"|1973&nbsp;
 |Сергеј Брин — основач на Google.
|-
 |valign="top" align="right"|1973&nbsp;
 |Николај Валуев — руски боксер.
|-
 |valign="top" align="right"|1985&nbsp;
 |Николас Алмагро — шпански тенисер.
|-
 |valign="top" align="right"|1986&nbsp;
 |Јусејн Болт — јамајски атлетичар.
|-
 |valign="top" align="right"|1988&nbsp;
 |Роберт Левандовски — полски фудбалер.
|-
 |valign="top" align="right"|1992&nbsp;
 |Боби Мојсоски — македонски пејач.
|}

21 август
Знаме на Непал

thumb|right|150px|Знаме на Непал.
[thumb|right|150px|[Податотека:FIAV historical.svg|23pxЗнамето на Непал до 1962.]]

**Знаме на Непал** — единственото државно знаме во светот кое не е правоаголно. Знамето е составено од два триаголни прапорци кои се обоени во темноцрвена боја според националното цвеќе на Непал, родендрон. Сините граници на триаголниците го означуваат мирот. Во средината на триаголниците се наоѓаат сонцето и полумесечината. До 1962 година, сонцето и месечината имале човечки лица. Тие останале на знамето на кралот. Денешното знаме на Непал било усвоено на 16 декември 1962 година. Ова знаме е засновано на постаро индуско знаме.

## Поврзано
* Грб на Непал
* Историја на Непал

Категорија:Национални симболи на Непал
Непал
Знаме на Република Српска

**Знамето на Република Српска** е засновано на знамето на Србија и состои се од пансловенските бои. Тој беше усвоено на 9 јануари 1992. година.

## Поврзано
* Знаме на Србија
* Грб на Република Српска
* Знаме на Босна и Херцеговина
* Знаме на Федерација Босна и Херцеговина

## Надворешни врски
* Влада на Р. Српска 

Категорија:Република Српска
Категорија:Знамиња на Босна и Херцеговина
Крал Артур (појаснување)

**[[Крал Артур]]** е легендарен крал на Британија.

**Крал Артур** може да се однесува и на:

* ''Крал Артур'' (опера), опера на Џон Драјден и Хенри Персел од 1691 година
* ''Крал Артур'' (филм), филм на Антоан Факуа од 2004
* ''Крал Артур'' (видеоигра), акционо-авантуристичка видеоигра на Krome Studios од 2004
* Артур, Принц на Велс ќе станел „Крал Артур на Англија“ да не умрел пред татко му